《守岁明府舅懋节福清署中赋赠》
明代·刘克治

岁色孤城忽夕钟，赋诗行酒未从容。桃花红胜河阳县，棠树高于石竺峰。

三异君应频鹗荐，一经予自笑龙钟。诘朝太史如张网，遥见双凫入九重。

作者简介：刘克治，号群玉。番禺人，从化籍。格子。明神宗万历间贡生。早工文赋，为督学郭子直、陈鸣华所称赏，后以明经选。有《述征草》、《五芝楼稿》、《绿绮堂稿》、《订初学记》、《许氏说文》。清雍正《从化县新志》卷三有传。